## Program majstorskog ispita za zanimanje- majstor kemijski čistač

### NN 102/1995 (14.12.1995.), Program majstorskog ispita za zanimanje- majstor kemijski čistač

Temeljem članka 52. stavka 2. Zakona o obrtu ("Narodne novine"
br. 77/93), po prethodno pribavljenom mišljenju Hrvatske obrtničke komore,
ministar gospodarstva donosi:

## PROGRAM

### MAJSTORSKOG ISPITA ZA ZANIMANJE- MAJSTOR KEMIJSKI ČISTAČ

I.

Majstorski ispit sastoji se od zajedničkog dijela koji obuhvaća potrebita
znanja neophodna za bavljenje obrtom i poduzetništvom i posebnog dijela
koji se odnosi na svako zanimanje posebno.

II.

Na zajedničkom ispitu, ispitna pitanja formuliraju se iz slijedećih
ispitnih područja:

1. Gospodarstvo i pravni propisi

2. Osnove podučavanja naučnika

III.

Područje gospodarstva obuhvaća slijedeće programske cjeline:

a) Osnovna pitanja osnivanja obrta, naročito analiza tržišta i mjesta,
pravni oblik, veličina obrta;

b) Organizacija obrtničke radionice, naročito priprema rada i odvijanje
posla, upotreba materijala i skladište, oblici racionaliziranja, uprava,
utjecaja automatizacije na organizaciju rada u obrtu ;

c) Organizacija osoblja, popunjavanje radnih mjesta, pitanja rukovođenja
i društvena klima u obrtničkoj radionici;

d) Ekonomski/rentabilni zadaci u obrtničkoj radionici naročito kupnja,
proizvodnja, reparaturne usluge, usluge, trgovačka djelatnost, prodaja,
reklama, servisna služba, međuobrtnička suradnja, naročito zadrugarstvo;

e) Financijsko ekonomska osnovna pitanja, naročito obrtnička financijska
ekonomija i njezine funkcije, financijsko planiranje, platni i kreditni
promet, vrste financiranja, štedno-kreditne zadruge i druge mjere za unapređenje
obrta;

f) Mjere za unapređenje obrta, naročito stručno savjetovanje, poduka
izvan obrtničke radionice i usavršavanje;

g) Knjigovodstvo i bilanca, naročito knjigovodstvo, imovinski pregled,
inventura, procjena kao i račun dobitka i gubitka, vođenje knjiga i centralna
obrada podataka u obrtništvu;

h) Obračun troškova, posebno iskazivanje pojedinačnih troškova, ukupnih
troškova kao i kalkulativnih troškova u kalkulativnoj marži, kalkulativne
šeme, prethodna i naknadna kalkulacija ;

i) Rentabilno iskorištenje knjigovodstva, završnog obračuna i obračuna
troškova, računa karakterističnih vrijednosti, naročito obračuna likvidnosti,
obračuna za pokriće investicija, usporedbe ekonomskih pokazatelja.

IV.

Područje pravnih propisa obuhvaća slijedeće programske cjeline:

- obavljanje obrta (stjecanje uvjeta, otvaranje obrta, poslovanje obrta,
prestanak obrta),

- obrazovanje i osposobljavanje za bavljenje obrtom,

- organiziranost obrta,

- građansko pravo, pravo opomena i prinudnog izvršnog postupka,

- trgovačka društva,

- pravo na rad, naročito pravo na radni ugovor, statut poduzeća, tarifni
pravilnik, radno vrijeme i godišnji odmor, zaštitu na radu i pravni postupak
pred sudom za radne sporove(Zakon o radu),

- pravo na socijalno i privatno osiguranje, naročito pravo na zdravstveno,
penziono, pravo na osiguranje u slučaju nesreće, pravo na osiguranje života,
stvari, osiguranje od odgovornosti, starosnu penziju samostalnih obrtnika,

- pravo na stvaranje imovine,

- porezni sustav

vrste poreza, naročito porez na promet, poslovni porez, porez na dohodak,
porez na dobit, porez na dodanu vrijednost, porez na plaće, porez na imovinu,
nasljedstvo i poklone ;

porezni postupak, naročito termini oporezivanja, postupak za utvrđivanje
vjerodostojnosti porezne prijave, odgoda plaćanja poreza, oslobađanje od
poreza i korištenje pravnih sredstava;

- obrt u privredi i društvu, razvoj, izgradnja i zadaci obrtničke-komore,
gospodarske komore, udruženja cehovske organizacije,

- pravne osnove za stručno obrazovanje,

- bitne odredbe sustava koje se odnose na obrazovanje, zakona o stručnom
obrazovanju i zakona o obrtu, pravni odnosi između učenika i poslodavaca,
ugovor o naukovanju.

V.

Iz područja osnova podučavanja naučnika ispitanik mora pokazati znanje
iz slijedećih područja:

1. Osnovna pitanja stručnog obrazovanja (zadaci i ciljevi ovog obrazovanja,
ravnopravnost šansi, mobilnost i uspon, veza obrazovanja i tržišta), stručne
škole i obrtničke radionice kao mjesta stručnog obrazovanja, zadaci i odgovornost
stručnog učitelja.

2. Planiranje i provođenje obrazovanja (sadržaj obrazovanja, ciljevi
i zadaci, okvirni planovi i programi, ispitni zahtjevi...

Izvedbeni i operativni programi, uvjeti za realizaciju nastave, utvrđivanje
obrazovnog plana obrtničke radionice...

3. Suradnja obrtnička radionica - škola (nastavni postupci, sredstva
i pomagala, metode poučavanja, ocjenjivanje i vrednovanje, timski rad).

4. Mladi u obrazovanju

(potreba i značenje stručnog obrazovanja za mladu generaciju, tipične
razvojne pojave i način ponašanja u mladenačkoj dobi, motivacija kao faktor
napredovanja, grupnopsihološki način ponašanja, utjecaj okoline, socijalno
i praktično ponašanje mladih, odgojne teškoće, psihološka pomoć mladima,
zdravstvena zaštita, zaštita od nesreća na radu.

VI.

Okvirni sadržaji programskih cjelina navedeni u poglavljima III., IV.
i V. osnova su za oblikovanje ispitnih pitanja na majstorskim ispitima.

VII.

Posebni dio ispita obuhvaća praktična i teoretska stručna znanja neophodna
za samostalno obavljanje obrta u određenom zanimanju i to za zanimanja
objavljena u "Popisu vezanih obrta i zanimanja" označena u rubrici
"Šifra, naziv zanimanja i stupanj stručne spreme" brojem 2. (Pravilnik
o vezanim i povlaštenim obrtima "Narodne novine" br. 31 od 9.
svibnja 1995. g).

VIII.

Programske cjeline stručno-teoretskog i praktičnog dijela ispita za
navedena zanimanja obuhvaćaju:

a) praktični dio ispita

b) neophodna stručno teoretska zanimanja za vješto obavljanje poslova
primjerenih obrtu.

IX.

Ispitni sadržaj za majstorski ispit za zanimanje majstor kemijski čistač,
koje je u skladu s Pravilnikom o vezanim i povlaštenim obrtima ("Narodne
novine" br. 31/95) označeno šifrom 82640, je:

MAJSTOR - KEMIJSKI ČISTAČ

I. Područje rada

Kemijsko pranje, čišćenje, dezinfekcija i oplemenjivanje odjeće, dekorativnog
i tehničkog tekstila, kože i krzna u obrtničkim radionicama:

- priprema tekstilija, kože i krzna za pranje i čišćenje,

- ručno i strojno preddetaširanje,

- priprema kupelji za pranje i kemijsko čišćenje,

- pripreme strojeva za pranje i kemijsko čišćenje,

- rad na svim tipovima strojeva za pranje i kemijsko čišćenje,

- dodatno kemijsko čišćenje,

- provođenje kontrole i kakvoće kemijskog čišćenje,

- izdavanje tekstilija,

- provođenje mjere zaštite radne sredine i okoliša.

II. Sadržaji ispita

1. Praktični dio ispita

Na praktičnom dijelu majstorskog ispita, ispitanik provodi jednu ili
više radnih proba, koje su obuhvaćene područjem rada majstora - kemijskog
čistača. Radne probe mogu biti npr.:

a) Preddetaširanje

- utvrđivanje sirovinskog sastava tekstilija,

- utvrđivanje stupnja zaprljanja,

- pravilni izbor najpovoljnijeg sredstva za preddetaširanje

- provođenje postupka preddetaširanje ručno ili strojno

b) Čišćenje tekstilija iz prirodnih vlakana, kemijskih vlakna, njihovih
mješavina te kože i krzna:

- utvrđivanje sirovinskog sastava tekstilije,

- utvrđivanje vrste i stupnja zaprljanja,

- odabir najoptimalnijeg sredstva za čišćenje,

- izrada recepture za tehnološki proces čišćenja,

- provođenje tehnološkog procesa kemijskog čišćenja u stroju s bubnjem,

- destilacija otapala i ponovno korištenje u tehnološkom procesu:

c) Završne operacije i kontrola:

- odabrati završne radne postupke koji odgovaraju odjeći

- ručno glačanje očišćenih tekstilija ili parenje i slaganje

- presati i slagati očišćene predmete,

- izvoditi završne kontrole, utvrditi pogreške i otkloniti iste.

Pri izradi praktičnog dijela ispita, ispitanik se mora pridržavati propisanih
mjera zaštite pri radu i zaštite okoliša, te ostalih uvjeta, koje mu odredi
Ispitna komisija.

2. Sadržaji majstorskog ispita neophodnih za vješto obavljanje poslova
primjerenih obrtu.

2.1. Materijali

- vrsta konca, finoća, jačina elastičnosti, istezljivost, otpornost
na djelovanje organskih otapala,

- tkanine za gornje odjevne predmete, sirovinski sastav, otpornost na
djelovanje kemijskih agenasa, svjetlo, habanje, djelovanje atmosferilija,

- tkanine za ogrtače i zimske kapute, sirovinski sastav, svojstva i
njega,

- materijali za podstave, umetke, sastav, svojstva i njega,

- utjecaj otapala na zatvarače i drugi pribor prema funkciji,

- materijali iz prirodnih i umjetnih koža, vrste, sastav, svojstva i
njega,

- krzna - vrste, struktura i njega,

- dekorativne tkanine, vrste, svojstva i njega,

- tehničke tkanine, vrste, svojstva i njega,

- pleteni odjevni predmeti, vrste, svojstva i njega,

- osnovna ispitivanja tkanina: određivanje sirovinskog sastava, gustoće,
mase ispitivanje postojanosti na pranje, svjetlo, obojenja, skupljanja,
gužvanja, vodoodbojnosti i djelovanja insekata.

2.2. Sredstva za pranje i kemijsko čišćenje

a) Tenzidi

- građa tenzida

- podjela tenzida

- svojstva vodenih otopina

- primjena

b) Otapala

- vrste

- dobivanje

- svojstva (viskozitet, zapaljivost, otrovnost, otpornost na povišenje
temperature),

- vrste i svojstva sredstava za čišćenje specijalnih (krv, kava, lijekovi
i dr.).

c) Pojačivači

- vrste

- sastav

- svojstva

- primjena

2.3. Pranje i kemijsko čišćenje

- vrste nečistoća (polarne, nepolarne, semipolarne),

- podjela nečistoća prema načinu čišćenja,

- podjela nečistoća prema načinu prljanja,

- mehanizam prljanja,

- programiranje tehnološkog procesa čišćenja,

- programiranje doziranja potrebnih dodataka za tehnološki proces,

- postupci i uređaji za odvajanje otapala u kemijskom čišćenju (filtracija,
destilacija, kondenzacija),

- korozija i vrste korozije,

- utjecaj pomoćnih sredstava na koroziju,

- postupci čišćenja predmeta iz prirodnih vlakana,

- postupci čišćenja predmeta iz kemijskih vlakana,

- postupci čišćenja predmeta od kože i krzna,

- postupci čišćenja dekorativnih tekstilija - zavjesa, tepiha, tekstila
za pokućstvo,

- čišćenje zaprljanja od krvi, voća, lijekova, kave, tinte i dr.

2.4. Oplemenjivanje tekstila

- bojenje tkanina iz prirodnih vlakana direktnim, reduktivnim i reaktivnim
bojilima,

- bojenje vunenih tkanina kiselim bojilima,

- bojenje sintetičkih tkanina i njihovih mješavina disperznim i kationskim
bojilima,

- tisak tkanina, vrste i izradaba šablona, tisak tkanina iz prirodnih
i kemijskih vlakana,

- ispitivanje obojenja za čišćenje, vodu, svjetlo, pranje otapala, znojenje,
trljanje, glačanje i suho čišćenje,

- apretiranje tkanina sa sredstvima za krutost, omekšavanje, gužvanje,
vodoodbojnost, obrada protiv gorenja i insekata.

2.5. Strojevi i uređaji

- poznavanje građe i funkcije strojeva u kemijskoj čistionici,

- strojevi za preddetaširanje,

- strojevi za kemijsko čišćenje,

- strojevi za naknadno čišćenje,

- strojevi i uređaji za glačanje i presanje,

- održavanje strojeva i uređaja

- zaštitne mjere pri radu na strojevima i uređajima.

Klasa. 311-01 /95-01 /523

Urbroj: 526-01-95-15

Zagreb, 27. studenoga 1995.

Ministar

Davor Štern, dipl. ing., v. r.

Ostalo, NN 102/1995-1695